Lietuvos nacionalinis operos ir baleto teatras

Lietuvos nacionalinis operos ir baleto teatras – teatras Vilniuje, biudžetinė nacionalinė įstaiga, organizuojanti muzikinio scenos meno kūrimą ir jo viešą atlikimą. Teatro steigėjas – Lietuvos Respublikos kultūros ministerija.

Operos ir teatro istorija Lietuvoje 

Pirmoji opera Lietuvoje buvo parodyta 1636 m., kada Vilniuje, Žemutinėje pilyje, buvo pastatyta dramaturgo italo Virgilio Pucitelli opera „Il ratto d’Elena” („Elenos pagrobimas“).

XVII a. viduryje Vilniuje pradėjo lankytis italų, vokiečių operų trupės.

Po Abiejų Tautų Respublikos padalijimo, didikai, vis labiau slegiami rusų, ilgainiui didesnių teatrinių ansamblių nebepajėgė išlaikyti, todėl mirė kurį laiką egzistavęs vadinamasis Dvaro teatras.

1854 m. Vilniaus rotušės rūmuose atidarytas Vilniaus miesto teatras. Čia gastroliavo įvairios Europos teatrų trupės, taip pat ir operos.

XIX a. pabaigoje vyko vadinamieji „Klojimų vakarai“ (Klojimo teatras). 1899 m. Palangoje pastatytas „Amerika pirtyje“ – pirmasis Lietuvoje viešai lietuvių kalba suvaidintas spektaklis. Jo autoriai – Antanas Vilkutaitis-Keturakis ir Juozas Vilkutaitis.

XIX a. su tautiniu atgimimu atėjo ir idėja sukurti tautinį teatrą, o kartu ir pirmąją lietuvišką operą. Jau po spaudos atgavimo, 1906 m. lapkričio 6 d. Vilniuje, dabartinės Lietuvos nacionalinės filharmonijos salėje, įvyko dramaturgo Gabrieliaus Landsbergio-Žemkalnio ir kompozitoriaus Miko Petrausko operos „Birutė“ premjera. Tai buvo pirmoji lietuviška opera.

1920 m. pabaigoje Kaune įsteigta Operos vaidykla. Pirmasis spektaklis – Giuseppe Verdi „Traviata“ parodytas 1920 m. gruodžio 31 d. Tai Lietuvos profesionalaus operos teatro pradžia. 1925 m. gruodžio 4 d. baleto trupė, iki tol dalyvavusi tik operos spektakliuose, atliko pirmąjį savarankišką spektaklį – Leo Delibes „Coppelia".

Vokietijai okupavus Lietuvą, 1941 m. pabaigoje Vilniuje buvo įsteigtas operos teatras - Vilniaus opera, gyvavusi iki 1944 m.

Sovietams antrą kartą okupavus Lietuvą, operos teatras buvo atskirtas nuo dramos ir 1944 m. pavadintas Valstybiniu operos ir baleto teatru. 1948 m. jis buvo perkeltas iš Kauno į Vilnių.

1974 m. teatras persikėlė į naujus rūmus, ten, kur dabar ir įsikūręs Operos ir baleto teatras.
Nuo 1998 m. teatras vadinamas Lietuvos nacionaliniu operos ir baleto teatru.

2003 m. teatras įstojo į prestižines tarptautines meno organizacijas – asociaciją „Opera Europa“ ir ISPA (Tarptautinė atlikėjų menų draugija).

Pavadinimų kaita 

 1920 – 1922 m. – Lietuvių meno kūrėjų draugijos Operos vaidykla
 1922 – 1925 m. – Lietuvos valstybės opera
 1925 – 1940 m. – Lietuvos valstybės teatras
 1940 – 1941 m. – Valstybinis dramos, operos ir baleto teatras
 1941 – 1944 m. – Kauno didysis teatras
 1944 – 1990 m. – LTSR valstybinis operos ir baleto teatras, Darbo raudonosios vėliavos akademinis operos ir baleto teatras
 1990 – Lietuvos opera
 1990 – 1998 m. – Lietuvos operos ir baleto teatras
 Nuo 1998 m. Liepos 1 d. – Lietuvos nacionalinis operos ir baleto teatras

Teatro veiklos tikslai 

 Puoselėti, kurti ir plėtoti nacionalinio muzikinio scenos meno tradicijas, formuoti ir pristatyti visuomenei šiuolaikinio muzikinio teatro tradicijas, kūrybiškai perteikti pasaulio muzikines kultūros vertybes.

 Sudaryti sąlygas talentingiems jauniems ir pripažintiems Lietuvos ir pasaulio meno kūrėjams bei atlikėjams dalyvauti teatro kūrybinėje veikloje.

 Formuoti šalies meninės kultūros įvaizdį, pristatant užsienio šalyse nacionalinės muzikinės kultūros pasiekimus.

 Ugdyti, formuoti ir tenkinti visuomenės poreikį profesionaliajam muzikinio teatro scenos menui.

Vadovai 
 Juozas Grybauskas – 1947–1948 m., 1953–1955 m.
 Jonas Dautartas – 1952–1953 m., 1962–1963 m.
 Zenonas Paulauskas – 1954–1962 m.
 Vytautas Laurušas – 1963–1975 m.
 Virgilijus Noreika – 1975–1990 m.
 Juozas Širvinskas – 1991–1995 m.
 Jonas Aleksa – 1995–1997 m.
 Kęstutis Minderis – 1997–1999 m.
 Julius Adrejevas – 1999–2001 m.
 Gintautas Kėvišas – 2002–2017 m.
 Sigitas Žutautas – 2017–2018 m.
 Jonas Sakalauskas - nuo 2018 m.

Operos solistai 
 Joana Gedmintaitė (sopranas)
 Sandra Janušaitė (sopranas)
 Viktorija Miškūnaitė (sopranas)
 Julija Stupnianek (sopranas)
 Regina Šilinskaitė (sopranas)
 Irena Zelenkauskaitė (sopranas)
 Laima Jonutytė (mecosopranas)
 Eugenija Klivickaitė (mecosopranas)
 Inesa Linaburgytė (mecosopranas)
 Jovita Vaškevičiūtė (mecosopranas)
 Mindaugas Jankauskas (tenoras)
 Rafailas Karpis (tenoras)
 Tomas Pavilionis (tenoras)
 Edmundas Seilius (tenoras)
 Eugenijus Chrebtovas (baritonas)
 Arūnas Malikėnas (baritonas)
 Dainius Stumbras (baritonas)
 Vladas Bagdonas (bosas)
 Egidijus Dauskurdis (bosas)
 Liudas Mikalauskas (bosas)
 Liudas Norvaišas (bosas)

Choras 
 Česlovas Radžiūnas – choro meno vadovas
 Petras Paulavičius – choro direktorius
 Alfredas Celiešius – chormeisteris
 Povilas Butkus – chormeisteris 
 Jolanta Čiurilaitė – vokalo pedagogė
 Arūnas Malikėnas – vokalo pedagogas

Baletas

Baleto solistai 
Nailia Adigamova, Živilė Baikštytė, Inga Cibulskytė, Miki Hamanaka, Olga Konošenko, Eglė Špokaitė, Rasa Taučiūtė, Eligijus Butkus, Romas Ceizaris, Aurelijus Daraškevičius, Valerijus Fadejevas, Nerijus Juška, Aleksandras Molodovas, Aurimas Paulauskas, Mar­ty­nas Ri­mei­kis, Edvardas Smalakys, Igoris Zaripovas, Andrius Žužžalkinas, Anastasija Čumakova.

Baleto trupė 
Inga Augutytė,
Ana Baranova,
Skaidrė Baranskaja,
Goda Bernotaitė,
Vaida Sniurevičiutė,
Egle Brunzaitė,
Žavinta Čičelytė,
Asta Gailiušaitė,
Evelina Kiršytė,
Elena Dobrygina,
Kristina Gudziunaite,
Kristina Galalytė,
Julija Turkina,
Monika Garlauskaitė,
Olga Lopatcenkova,
Viktorija Gratulevičiūtė,
Vita Jaristo,
Urte Bareisyte,
Maja Dolidze,
Ilva Juodpusytė, Jelena Lebedeva,
Margarita Makejeva,
Eglė Medžiūnaitė,
Antanina Maksimovič,
Greta Gylytė,
Jekaterina Romankova,
Jolita Pilipavičiūtė,
Olga Rudiakevič,
Audronė Stackevičiūtė,
Jolanta Stungytė,
Margarita Verigaite,
Tomas Ceizaris,
Kipras Chlebinskas,
Jaunius Kasperavičius,
Laurynas Navickas,
Anton Pestechin,
Laimis Roslekas,
Voicech Zuromskas,
Daniil Kolmin,
Kirill Kornilov,
Žilvinas Beniuševičius, Gediminas Bubelis,
Marius Miliauskas,
Mantas Daraskevicius,
Rimas Smalakys,
Vaidas Steponkus.

Orkestras

Orkestro vadovai 
Sesto Quatrini - operos meno vadovas, dirigentas
Ričardas Šumila – vyriausiasis dirigentas
Robertas Šervenikas – dirigentas
Martynas Staškus – dirigentas
Julius Geniušas – dirigentas
Domas Memėnas – orkestro direktorius
 Dainius Peseckas – orkestro koncertmeisteris

Šaltiniai, nuorodos 

 Lietuvos operos ir baleto teatro tinklalapis 
 Lietuvos teatro, muzikos ir kino muziejus

Išnašos 

Lietuvos operos teatrai
Lietuvos baleto teatrai
Koncertų salės
Vilniaus teatrai